ऐसे में यह भी देखा गया है कि कई बार कुछ अधिकारी छोटे करदाताओं को मामूली भूल के लिए परेशान करते हैं. लेकिन अब ऐसा नहीं होगा. मोदी सरकार की सामान्य करदाता के कर निर्धारण में कठोरता के साथ आकलन करने को खत्म करने के प्रयासों के तहत कर विभाग को निर्देश जारी किए गए हैं. हाल में पीएमओ और विभाग में कुछ अधिकारियों के खिलाफ आम करदाताओं को परेशान करने की शिकायतें प्राप्त हुई थीं. बताया जाता है कि कर विभाग ने इस संबंध में कम से कम 10 आकलन निर्धारण अधिकारियों के खिलाफ कारवाई की.